Sør-Orknøyene ligger sør for 60 grader sørlig breddegrad, og omfattes dermed av Antarktistraktaten. Stater som har tiltrådt traktaten skal ikke gjøre noe for å hevde, støtte eller benekte territorielle krav i Antarktis, men traktaten slår også fast at statene ikke har oppgitt sine territoriale krav ved tiltredelse. Både Argentina og Storbritannia, som begge har tiltrådt traktaten, gjør krav på øygruppen.